b'\n_START_ARTICLE_\nFrancij\n_START_SECTION_\nPomembne lastnosti\n_START_PARAGRAPH_\nTa element je leta 1939 odkrila Marguerite Perey na pari\xc5\xa1kem Curiejinem in\xc5\xa1titutu in ga poimenovala po Franciji. Francij je najte\xc5\xbeja alkalijska kovina in se pojavlja kot rezultat razpada alfa aktinija, lahko ga tudi umetno ustvarijo z obstreljevanjem torija s protoni._NEWLINE_\xc4\x8ceprav nastopa v naravnih uranovih mineralih, se ocenjuje, da je v zemeljski skorji v vsakem trenutku manj kot un\xc4\x8da. Med prvimi 101 elementi je najbolj nestabilen in ima najvi\xc5\xa1jo ekvivalentno maso od vseh elementov._NEWLINE_Obstaja 33 znanih izotopov francija. Z 22 minutami razpolovnega \xc4\x8dasa je najdlje obstojen Fr-223, ki je h\xc4\x8derinski izotop Ac-227 in edini izotop francija, ki se pojavlja v naravi. Vsi znani izotopi francija so izjemno nestabilni, zato vedenje o lastnostih tega elementa izhaja le iz radiokemijskih postopkov._NEWLINE_Nobena raziskovalna ekipa \xc5\xa1e ni izdelala koli\xc4\x8dino francija, ki bi jo bilo mo\xc4\x8d stehtati, niti ta element ni bil pripravljen ali izoliran, in verjetno nikoli ne bo. Kemijsko so lastnosti francija blizu lastnostim cezija.'